Pálinka, dunyha: holnapra jól leszel Rafa | krumplicukor
Pálinka, dunyha: holnapra jól leszel Rafa	07
Posted by krumplicukor in jo-wilfried tsonga, rafa nadal, roger federer, tenisz	≈ 14 hozzászólás
Címkékdoha, jo-wilfried tsonga, nikolaj davigyenko, rafa nadal, roger federer, tenisz	A nekünk végtelenül rossz időpontban zajló dohai tornán legutóbbi jelentkezésem óta Fed további három meccsen van túl.
Schoorel után Csí következett, akivel játszott egy 7-6, 7-5-öt. Be kell vallanom, ezek a Csí elleni meccsek engem mindig zavarba hoznak.
Úgy is, de most nem arra gondolok.
Mindig szorosak, Fed valahogy mindig rosszul játszik, Csí meg valahogy mindig nagyon jól (önmagához képest), és nem tudom eldönteni, hogy ez azért van, mert kismillió meccset játszottak már egymás ellen, és mindent tudnak a másik játékáról, vagy… más okból.
Hajlok kicsit az utóbbira, tekintve, hogyha kicsit is úgy tűnik, hogy baj lehet, Fed mindig korrigál, különösebb erőfeszítés nélkül.
És azért az az aggódás, ami kiült az arcára, amikor nyilvánvalóvá vált, hogy Csínek fáj a háta…
Szóval nem tudom, hogy mennyire vehetjük egyáltalán teniszmérkőzésnek az ő egymás elleni meccseiket.
Csín túllépve Troicki ellen akár már meccs is lehetett volna, de nem lett, mert Viktor nem érezte szükségét annak, hogy teniszezzen. Nem is érdemes túl sokat írni erről a találkozóról, azon kívül, hogy Fed játszi könnyedséggel és kellően magabiztosan hozta a 6-2, 6-2-őt, és még azt is megengedhette magának, hogy tripla bagelre elegendő bréklabdát szórakozzon el.
Az elődöntőben aztán végre ellenfél is érkezett, bár az első szettben úgy tűnt, hogy mégse. Jowillie-t enyhe meglepetésként érte Fed szervafogadásainak sebessége, az, hogy a Fed-szervákat valahol a vonalbírók környékéről kell megpróbálni visszaadni, és az, hogy rettenetesen sokat kell futni. Az első szettben Jowillie megúszta így is egy brékkel, majd a második szettben igyekezett jobban koncentrálni, és a szerváit erősíteni, ami sikerült is, TB lett a vége, ahol aztán esélye se volt.
A nagy helyzet az, hogy Fed jól játszik. Nem WTF szinten, de jelen pillanatban nincs sok minden, ami miatt aggódnunk kellene. Persze, más kérdés, hogy hogyan fog minden az AO-n összeállni, milyenek lesznek a rossz napjai, hogy nem sérül-e le, nem kattan be végképp, nem fárad-e el ésatöbbi, de jelen pillanatban nem kell azért szorítanunk, hogy csak legyen már végre normális szerva, csak pörgesse már fel egy kicsit a lábait, csak ne lenne ennyire hülye és a több szokásos.
És ami a legfontosabb: minden mozdulatából süt az önbizalom.
Mondjuk, a legutóbbi kilenc tornából hármon elődöntőt, haton pedig döntőt játszott, és 38-4 a legutóbbi hat hónap mérlege, így ez teljes mértékben érthető.
Csak tartson még ki egy kicsit 😉
A holnapi döntőn Fed egy régi ismerőst üdvözölhet. És nem, nem Rafát.
Kolja ugyanis sorozatban negyedik alkalommal verte meg a világelsőt, azt hiszem most már nyugodtan kijelenthetjük, hogy Rafának nagyon nem fekszik Kolja stílusa. Emellett persze az sem könnyített Rafa helyzetén, hogy végignyavajogta az egész hetet, mert beteg, lázas, nincs jól, ami valószínűleg tényleg így lehet, mert nem nézett ki ma se valami fényesen, de.
Amikor a második szettben kikérte az orvost, és nagy bociszemekkel nézett rájuk, hogy egyszerűen elfogyott az ereje, mire közölték vele, hogy sajnos Rafa, ezen mi nem tudunk most segíteni, nem tudtam, hogy sírjak-e vagy nevessek. Hasonlóan akkor sem, amikor a meccset követően kiállt a páros döntőre is.
Döntsük már el akkor, hogy mi van, vagy mi nincs.
Arról nem beszélve, hogy ez egy vírus. Ami fertőz. És a többiek is teniszezők, akik nagy valószínűséggel nem szeretnének lebetegedni az AO előtt egy héttel…
Egy hét és AO.
14 thoughts on “Pálinka, dunyha: holnapra jól leszel Rafa”	Levente said:	2011. január 8. - 08:08	Biztos nem lesz szimpatikus, amit írok, de nekem Nadal viselkedése visszataszító.
Ha fertőző beteg, akkor tényleg ne veszélyeztessen másokat menjen be a szállodaszobába, hívjon orvost stb.
Ha meg nem olyan beteg, akkor játszon rendesen és ne színészkedjen.
Ha tényleg beteg, senki nem fogja rossz néven venni, hogy visszalép, nem fogja egy rajongója sem otthagyni és pléne igaz ez a páros mérkőzésre.
Nekem kicsit Djóker szindróma (aki e nélkül nagy-nagy kedvencem lenne) hogy megjátsza a félholtat…
Hajrá Fed, és most nagyjából ugyanazt a FED-et látni, aki pár éve megközelíthetetlen volt.
Ha Wimbiig kitart ez a forma nem kérdés ki lesz a világelső nyáron:)
NeoN said:	2011. január 8. - 10:09	Tök jó a cikk! Thx.^^ Annyi korrigálás, hogy Csí ellen 7-6 7-5 lett a meccs. 🙂
Öhm… nekem sem jött be amit Nadal a héten művelt…:/
fedforever said:	2011. január 8. - 10:42	levente:úgy látszik páran egyetértünk Veled.Rafa ezen a héten durván fogalmazva “ön és közveszélyes” volt.Semmi ok nem volt erre a cirkuszra.Ha csak nem pályázik a “Tenisz Mártírja” címre is.;)
Rogert jó ennyire “egyben” látni,Davy is jól játszik megint, izgis döntő lesz!Ha már idáig eljutottunk ,nyerjük meg!
Azt már csak remélem, kitart ez a forma legalább az AO végéig,nagyon szeretném,ha lenne az AO trófeából is 5.
Sue said:	2011. január 8. - 10:52	Ez most jól esett. Kösz Krump! 😀
csjuli said:	2011. január 8. - 14:32	Miért is nem lepnek meg a reakciók?
krumplicukor said:	2011. január 8. - 15:00	Csjuli: a Rafa-drukkerek közül is sokan kritizálták Rafának ezt a döntését, szerintem joggal.
De nincs ennek az egésznek akkora jelentősége egyébként, így is ő a toronymagas esélyese az AO-nak, ez különösebben nem kérdés. Csak nyilván az ember beszámol a Rafáról történtekről, különösen, ha olyasmiről van szó, ami az átlagtól eltér (kikap, beteg stb.), mert hát a világelsőről van szó. És a véleményét is elmondja. Már ha van neki 😉
agi said:	2011. január 8. - 15:20	Nem akarom mentegetni Rafát, amúgy sem szorul rá. Egyetértek a többséggel, kissé érthetetlen a heti ténykedése, az “ön-és közveszélyes” meghatározás is közelít a valósághoz.. 🙂
A páros döntőt még meg is értem, mert biztos nem akarta a társát benne hagyni a pácban. Amúgy meg Rafát egy olyan harcos léleknek gondolom, aki kicsi kora óta küzd a kihívásokkal és folyamatosan (időnként feleslegesen) kockáztat. Neki ez a hét sem szólt többről. Ha már elutazott ide, végig akarta csinálni.
Nekem ettől nem lett se több, se kevesebb.
livvdee said:	2011. január 8. - 16:32	Nekem viszont fájt nézni a szenvedését. Meg attól féltem, mikor esik össze a pályán….
livvdee said:	2011. január 8. - 17:58	Ó, szép nap ez a mai! 🙂 A régi szép időket juttatja eszembe, amikor még idegeskedés nélkül néztem a meccseket, gyönyörködve minden egyes ütésben.. 🙂
Rendben lesz így az AO is, remélem…
Tényleg Krump, idén is lesz tippelés a GS-ekre? 😉
vica said:	2011. január 8. - 18:53	Leventéhez hasonlatos rossz érzéseim voltak Nadallal kapcsolatban. Sajnos nem hiszek neki. Az egész torna során úgy éreztem, hogy túlzottan rájátszik a betegségre. Amikor ment a tenisz akkor nem volt beteg, amikor nem ment, akkor rögtön nagyon beteg lett. Fednél nem volt semmi sandaság, csak magabiztos, jó játék, csodálatos fonákok, remek szervák, s jó fogadások. Óvatosan bizakodva várom az AO-t.
fedforever said:	2011. január 8. - 19:02	Bravo Roger! Éljen a 67.!Picit féltem, hogy megbosszulja magát az 1. szet 5:2-nél “elkövetett” maratoni mégsem nyert játék,de Rog hihetetlenül magabiztos volt utána is, nagyon jól játszott végig ezen a tornán.
Csak tartson ki ez a forma és önbizalom az AO-n is!
peRFect said:	2011. január 9. - 06:53	Soder jó játékkal tornagyőztes. A mostani edzője kicsit több érzelmet mutatott a meccs közben, mint Magnus. Igaz, nem is svéd. 🙂
peRFect said:	2011. január 9. - 06:54	Fed játékában számomra az a legfigyelemre méltóbb,hogy senki nem tudja ellene játszani a maga játékát. Az utóbbi tornákon sokan úgy érzik, hogy az ellenfelei rosszul játszanak. Na de mindig, mindenki ? Nyilván nem erről van szó.
Rafatól eddig sem állt távol ez a beteg vagyok igazából, de mégis játszom műsor.
Én nem tartom őt toronymagas esélyesnek. , ő az esélyesebb, de ha Roger tartja ezt a szintet, akkor szerintem közel van a döntetlenhez..
zsuzsu said:	2011. január 9. - 21:22	Krumpli: ismét jól fogalmaztál, köszi.
Roger csodás játékot mutatott ezen a héten, nagyon élveztem. Csak hab a tortán, hogy többször ismételték, így többször átéltem a döntő szépségeit.
Rafa: amit most csinált, az nem profi versenyzőre jellemző. Ha beteg, akkor a fizikai terheléssel erősen kockáztatja a további sportolását!!! Vagy nem beteg, akkor meg nem szép átvágni a játékosokat, szurkolókat, stb….